คปภ.ยันลูกค้าสัมพันธ์ฯได้คืนสินไหมครบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คปภ. เผยหนี้ลูกค้าสัมพันธ์ฯ กว่า 1,300 ล้านบาท ยืนยันจ่ายได้ครบ 
นายวีรวุธ งามจิตวิริยะ ผู้จัดการกองทุนประกันวินาศภัย สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ศาลล้มละลายกลางมีคำสั่งให้บริษัท สัมพันธ์ประกันภัย ล้มละลายและพิทักษ์ทรัพย์เด็ดขาดแล้ว เมื่อวันที่ 7 เม.ย. 2553 โดยบริษัทมีหนี้สินจำนวน 2,559 ล้านบาท และมีทรัพย์สิน 290 ล้านบาท
“เจ้าหนี้รวมถึงผู้เอาประกันภัยต้องยื่นเรื่องต่อเจ้าพนักงานพิทักษ์ทรัพย์ กรมบังคับคดี เพื่อยื่นคำขอชำระหนี้ภายใน 60 วัน โดยเจ้าหนี้และผู้เอาประกันภัยทุกรายจะได้รับชำระหนี้ทั้งหมดเฉลี่ยจากทรัพย์สินที่มีอยู่ แต่กรณีผู้เอาประกัน ภัยหากรับชำระคืนหนี้ไม่ครบ ทางกองทุนประกันวินาศภัยพร้อมที่จะชำระหนี้ส่วนที่ขาดเพิ่มให้” นายวีรวุธ กล่าว
นายวีรวุธ กล่าวว่า เจ้าหนี้ทุกประเภทที่ยื่นรับคำขอชำระบัญชีมีทั้งหมดประมาณ 1.4 หมื่นราย เป็นมูลหนี้ทั้งสิ้น 2,559 ล้านบาท 
อย่างไรก็ตาม แยกเฉพาะเจ้าหนี้ที่เป็นผู้เอาประกันภัย บริษัทประกัน ภัยที่เป็นคู่กรณีมีจำนวน 1.28 หมื่นราย เป็นมูลหนี้ทั้งสิ้น 1,300 ล้านบาท
“ตามกระบวนการชำระบัญชีกว่าจะเสร็จสิ้นต้องใช้เวลา 67 ปี เช่น บริษัท รัตนโกสินทร์ประกันภัย ใช้เวลา 10 ปี ถึงจะทำการคืนหนี้ให้กับผู้เอาประกันภัยได้ เมื่อถึงวันนั้นเชื่อว่าจะสามารถมีเงินพอในการชำระหนี้ให้ผู้เอาประกันได้” นายวีรวุธ กล่าว
นายวีรวุธ กล่าวอีกว่า ปัจจุบันกองทุนประกันวินาศภัยมีเงินกองทุน 211 ล้านบาท และในปี 2553 จะมีรายได้เข้ามาอีก 170 ล้านบาท กว่าจะชำระบัญชีเสร็จสิ้นก็มีเงินพอชำระหนี้ให้กับผู้เอาประกันภัยได้ทั้งหมด
ทั้งนี้ เพื่อให้เกิดความรวดเร็วในการดูแลผู้เอาประกันภัย ทาง คปภ. ได้ขอแก้ไขกฎหมายให้กองทุนฯ สามารถชำระหนี้ให้ผู้เอาประกันภัยได้เร็วขึ้น ไม่ต้องรอเจ้าพนักงานพิทักษ์ทรัพย์ชำระบัญชีจนเสร็จสิ้น